DĖL ŠILALĖS RAJONO SAVIVALDYBĖS ADMINISTRACIJOS DIREKTORIAUS 2020 M. LIEPOS 2 D. ĮSAKYMO NR. DĮV-601 „DĖL ŠILALĖS RAJONO SAVIVALDYBĖS ADMINISTRACIJOS ŠILALĖS KAIMIŠKOSIOS SENIŪNIJOS IŠPLĖSTINĖS SENIŪNAIČIŲ SUEIGOS ATRINKTO PROJEKTO FINANSAVIMO IR LĖŠŲ SKYRIMO PROJEKTO ĮGYVENDINIMUI 2020 METAIS“ PAKEITIMO

2020 m. gruodžio 8 d. Nr. DĮV-1139

Šilalė

 Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Valstybės biudžeto lėšų naudojimo projektui įgyvendinti pagal Nevyriausybinių organizacijų ir bendruomeninės veiklos stiprinimo 2020 metų veiksmų plano įgyvendinimo 1.1.5 priemonę „Stiprinti bendruomeninę veiklą savivaldybėse“ 2020 m. liepos 16 d. sutarties Nr. B6-234 (P) 8 punktu, atsižvelgdamas į Jucaičių kaimo bendruomenės 2020 m. gruodžio 4 d. prašymą Nr. SD-3 „Dėl sutarties pakeitimo“:

1. P a k e i č i u Šilalės rajono savivaldybės administracijos direktoriaus 2020 m. liepos 2 d. įsakymą Nr. DĮV-601 „Dėl Šilalės rajono savivaldybės administracijos Šilalės kaimiškosios seniūnijos išplėstinės seniūnaičių sueigos atrinkto projekto finansavimo ir lėšų skyrimo projekto įgyvendinimui 2020 metais“ ir 1.4 papunktį išdėstau taip:

 „1.4. Jucaičių kaimo bendruomenei 384,00 Eur projekto „Metų brydė“ įgyvendinimui, atitinkančiam Savivaldybės aprašo 10.5 papunktyje numatytą prioritetinę finansuotiną veiklą, bendruomenės narių (gyventojų) sutelktumui ir tarpusavio pasitikėjimui stiprinti, bendruomenės narių kultūrinei ir švietėjiškai veiklai skatinti prekių (garso kolonėlės su akumuliatoriumi PORT15-UHF) pirkimo išlaidoms apmokėti 2020 m. IV ketvirtyje“.

1. Į p a r e i g o j u Jucaičių kaimo bendruomenės pirmininką pasirašyti papildomą susitarimą su Šilalės rajono savivaldybės administracijos direktoriumi dėl šio įsakymo 1 punkte nurodyto projekto įgyvendinimo pakeitimų.
2. P a v e d u paskelbti šį įsakymą Šilalės rajono savivaldybės interneto svetainėje [www.silale.lt](http://www.silale.lt/) ir Šilalės kaimiškosios seniūnijos ir Jucaičių kaimo bendruomenės skelbimų lentose.
3. P r i p a ž į s t u netekusiu galios Šilalės rajono savivaldybės administracijos direktoriaus 2020 m. gruodžio 8 d. įsakymą Nr. DĮV-1126 „ Dėl Šilalės rajono savivaldybės administracijos direktoriaus 2020 m. liepos 2 d. įsakymo Nr. DĮV-601 „Dėl Šilalės rajono savivaldybės administracijos Šilalės kaimiškosios seniūnijos išplėstinės seniūnaičių sueigos atrinkto projekto finansavimo ir lėšų skyrimo projekto įgyvendinimui 2020 metais“ pakeitimo“.

Šis įsakymas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui (H. Manto g. 37, 92236 Klaipėda) arba Regionų apygardos administracinio teismo Klaipėdos rūmams (Galinio Pylimo g. 9, 91230 Klaipėda) per vieną mėnesį nuo šio įsakymo paskelbimo dienos arba įteikimo suinteresuotam asmeniui dienos.

Administracijos direktorius Valdemaras Jasevičius